Javaslat A TANÁCS HATÁROZATA az AKCS-EK Miniszterek Tanácsának a Kelet-Timori Demokratikus Köztársaságnak az AKCS-EK partnerségi megállapodáshoz való csatlakozásáról szóló, 2003. május 16-i 2003/1 határozatának módosításáról az AKCS-EK Miniszterek Tanácsában a Közösség által elfogadandó álláspontról

(előterjesztő: a Bizottság)

INDOKLÁS

Az AKCS-EK Miniszterek Tanácsának 1/2003 határozatával Kelet-Timort 2003. május 16-án [1] az AKCS-EK megállapodás (a továbbiakban: Cotonou-i Megállapodás) aláíró államává fogadták. Az AKCS-EK Miniszterek Tanácsának csatlakozást jóváhagyó határozata kikötötte, hogy Kelet-Timor nem férhet azonnal hozzá a 9. Európai Fejlesztési Alap (EFA) forrásaihoz, hanem egy átmeneti különleges szabályt alkalmazva csak a regionális együttműködésre előirányzott alapokból részesül.

[1] Az AKCS-EK Miniszterek Tanácsának a Kelet-Timori Demokratikus Köztársaság AKCS-EK partnerségi megállapodáshoz történő csatlakozásáról szóló, 2003. május 16-i 1/2003 határozata (HL L 141., 2003.6.7., 25. o.)

A vegyes tanácsi határozat nem vette figyelembe azt, hogy a Cotonou-i Megállapodás ratifikációját követően Kelet-Timor a továbbiakban nem lesz jogosult arra a fejlesztéstámogatásra, amelyben eddig a 443/92 tanácsi rendelet [2] (ALA-rendelet) értelmében részesült. Kelet-Timor eddig még nem ratifikálta a Cotonou-i Megállapodást.

[2] Az ALA-rendelet 1. cikke: ,A Közösség folytatja és kiszélesíti a közösségi együttműködést azon ázsiai és latin-amerikai fejlődő országokkal (továbbiakban: ALA fejlődő országok), amelyek nem szerződő felei a Lomé-i Egyezménynek (vagy értelemszerűen a Cotonou-i Megállapodásnak), vagy amelyekre a Közösségnek a mediterrán harmadik országokkal folytatott együttműködési politikája nem irányul...".

Annak érdekében, hogy Kelet-Timor a megállapodást ratifikálhassa, és annak teljes jogú fele lehessen, a Miniszterek Tanácsa a [...]-i [...] határozat értelmében kiigazította a 9. EFA alapján az AKCS-államoknak szánt közösségi pénzügyi támogatás teljes összegét, hogy ezáltal Kelet-Timor részesülhessen a 9. EFA által érintett hátralevő időszakban az EFA alapjaiból.

Ebből adódóan - Kelet-Timornak a megállapodásban való teljes részvételével - módosítani kell a 2003. május 16-i AKCS-EK Miniszterek Tanácsának 1/2003 határozata 2. cikkét, amely módosításnak említenie kell azt, hogy Kelet-Timor a 9. EFA által érintett hátralevő időszakban részesül a 9. EFA alapjaiból.

Javaslat A TANÁCS HATÁROZATA az AKCS-EK Miniszterek Tanácsának a Kelet-Timori Demokratikus Köztársaságnak az AKCS-EK partnerségi megállapodáshoz való csatlakozásáról szóló, 2003. május 16-i 2003/1 határozatának módosításáról az AKCS-EK Miniszterek Tanácsában a Közösség által elfogadandó álláspontról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 310. cikkére, összefüggésben a 300. cikk (2) bekezdése második albekezdésével,

tekintettel a Bizottság javaslatára [3],

[3] HL C [...]., [...],[...]. o.

tekintettel a 2000. június 23-án aláírt AKCS-EK partnerségi megállapodásra,

tekintettel a Tanácson belül a tagállamok kormányképviselői között létrejött, az AKCS-EK partnerségi megállapodás pénzügyi jegyzőkönyvének keretében nyújtott közösségi támogatások finanszírozásáról és igazgatásáról szóló belső megállapodásra,

mivel:

(1) Az AKCS-EK Miniszterek Tanácsának 2003. május 16-i 2003/1 határozatával Kelet-Timort az AKCS-EK partnerségi megállapodás aláírójaként fogadták el. Ez a határozat kiköti, hogy Kelet-Timor nem fér hozzá azonnal a 9. Európai Fejlesztési Alap (EFA) forrásaihoz, hanem csak ideiglenes, különleges rendelkezés szerint részesülhet a 2000-2005-ös időszakban a regionális együttműködésre előirányzott alapokból.

(2) Az AKCS-EK Miniszterek Tanácsának határozata nem vette figyelembe azt a tényt, hogy a Cotonou-i Megállapodás ratifikálását követően Kelet-Timor nem felel meg a fejlesztési támogatás feltételeinek, amelyeket mindeddig a 443/92 EU tanácsi rendelet határozott meg (ALA-rendelet).

(3) A Cotonou-i Megállapodás 62. cikkének (2) bekezdése megállapítja, hogy a szerződő felek kiigazítják a pénzügyi jegyzőkönyv I. mellékletében meghatározott források összegét azon új AKCS-államoknak a megállapodáshoz történő csatlakozása után, amelyek nem vettek részt a megállapodásról folytatott tárgyalásokon. A belső megállapodás 1. cikkének (5) bekezdése megállapítja, hogy a pénzügyi források kiigazításáról az AKCS-EK partnerségi megállapodás 62. cikke (2) bekezdésével összhangban egyhangúlag a Tanács is határozhat.

(4) Annak érdekében, hogy Kelet-Timor ratifikálhassa az AKCS-EK megállapodást, és annak teljes jogú szerződő felévé válhasson, az EU Miniszterek Tanácsa XXX-i XXX határozatával a 9. EFA-ból alapokat bocsátott Kelet-Timor rendelkezésére, hogy a 9. EFA által fedezett időszak hátralevő részében fejlesztéséhez kapcsolódó igényeit kielégíthesse,

A KÖVETKEZŐKÉPPEN HATÁROZOTT:

1. cikk

A Közösségnek az AKCS-EK Miniszterek Tanácsa mellékelt határozattervezete alapján kell állást foglalnia az AKCS-EK Miniszterek Tanácsában a Kelet-Timori Demokratikus Köztársaságnak az AKCS-EK partnerségi megállapodáshoz való csatlakozására vonatkozóan az AKCS-EK Miniszterek Tanácsa 2003. május 16-i 2003/1 határozatának módosításáról.

Kelt Brüsszelben, -án/-én.

a Tanács részéről

az elnök

MELLÉKLET

Tervezet

Az AKCS-EK Miniszterek Tanácsának határozata

a Kelet-Timori Demokratikus Köztársaságnak az AKCS-EK partnerségi megállapodáshoz történő csatlakozásáról szóló, az AKCS-EK Miniszterek Tanácsa 2003. május 16-i határozatának módosításárólto the ACP-EC Partnership Agreement

AZ AKCS-EK MINISZTEREK TANÁCSA,

tekintettel a 2000. június 23-án Cotonouban aláírt AKCS-EK partnerségi megállapodásra és különösen annak 62. cikke (2) bekezdése a) pontjára,

mivel:

(1) Az AKCS-EK Miniszterek Tanácsának 2003. május 16-i 2003/1 határozatával Kelet-Timort az AKCS-EK partnerségi megállapodás aláírójaként fogadták el. Ez a határozat kiköti, hogy Kelet-Timor nem fér hozzá azonnal a 9. Európai Fejlesztési Alap (EFA) forrásaihoz, hanem csak ideiglenes, különleges rendelkezés szerint a 2000-2005-ös időszakban a regionális együttműködésre előirányzott alapokból részesülhet.

(2) Az AKCS-EK Miniszterek Tanácsának határozata nem vette figyelembe azt a tényt, hogy a Cotonou-i Megállapodás ratifikálását követően Kelet-Timor nem felel meg a fejlesztési támogatás feltételeinek, amelyeket mindeddig a 443/92 EU tanácsi rendelet határozott meg (ALA-rendelet).

(3) A Cotonou-i Megállapodás 62. cikkének (2) bekezdése megállapítja, hogy a szerződő felek kiigazítják a pénzügyi jegyzőkönyv I. mellékletében meghatározott források összegét azon új AKCS-államoknak a megállapodáshoz történő csatlakozása után, amelyek nem vettek részt a megállapodásról folytatott tárgyalásokon.

(4) Annak érdekében, hogy Kelet-Timor ratifikálhassa az AKCS-EK megállapodást, és annak teljes jogú szerződő felévé válhasson, az EU Miniszterek Tanácsa XXX-i XXX határozatával a 9. EFA-ból alapokat bocsátott Kelet-Timor rendelkezésére, hogy a 9. EFA által fedezett időszak hátralevő részében fejlesztéséhez kapcsolodó igényeit kielégíthesse,

A KÖVETKEZŐKÉPPEN HATÁROZOTT:

1. cikk

Az AKCS-EK Miniszterek Tanácsa 2003/1 határozatának 2. cikke helyébe a következő lép:

,Kelet-Timor teljes mértékben részesül a 9. EFA pénzügyi forrásaiból a 9. EFA által fedezett időszak hátralevő részében."

2. cikk

Ez a határozat elfogadása napján lép hatályba.

Kelt Brüsszelben, -án/-én.

Az AKCS-EK Miniszterek Tanácsa részéről

az elnök